De høje leveomkostninger kan skræmme folk væk fra København og Danmark, mener Tina Fussell.

- Gennem min blog er der mange, der skriver til mig for at høre, hvordan det er at bo i Danmark, og hvor dyrt det er i Danmark. Jeg fortæller dem, at det er meget dyrt at bo her. Og det bruger de til at afgøre, om de vil flytte til Danmark eller Amsterdam eller Frankrig. Så det er helt klart noget, folk overvejer, siger hun.

Men for det amerikanske par har det alligevel været pengene værd at bruge seks år i København - særligt da de besluttede at tage deres forholdsregler.

- Jeg synes, det har været det hele værd. Jeg ville jeg ikke overveje to gange, siger Jack Fussell.

- Vi lavede en regel om, at vi ikke skulle omregne prisen til dollars. Man betaler 45 kroner for kaffen, og så nyder man den. Så hvis man kan nå dertil, så kan man bare nyde det. Det er et vidunderligt sted at leve.

Og det selvom bilkøbet i Danmark var en 'en øjenåbner'.

- For den pris, vi betalte, kunne vi nemt have fået noget vidunderligt i USA, siger Tina Fussell.